**DĖL INDIVIDUALIŲ NUOTEKŲ VALYMO ĮRENGINIŲ ĮRENGIMO IŠLAIDŲ DALINIO KOMPENSAVIMO TVARKOS APRAŠO PATVIRTINIMO**

2021 m. lapkričio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 28, 30 punktais, 16 straipsnio 4 dalimi, Lietuvos Respublikos geriamojo vandens tiekimo ir nuotekų tvarkymo įstatymu, Nuotekų tvarkymo reglamentu, patvirtintu Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“ (Lietuvos Respublikos aplinkos ministro 2007 m. spalio 8 d. įsakymo Nr. D1-515 redakcija) (su visais aktualiais pakeitimais), Nuotekų valymo įrenginių taikymo reglamentu, patvirtintu Lietuvos Respublikos aplinkos ministro 2006 m. rugsėjo 11 d. įsakymu Nr. D1-412 „Dėl Nuotekų valymo įrenginių taikymo reglamento patvirtinimo“ (su visais aktualiais pakeitimais), Rokiškio rajono savivaldybės taryba nusprendžia:

1. Patvirtinti Individualių nuotekų valymo įrenginių įrengimo išlaidų dalinio kompensavimo tvarkos aprašą (pridedama).

2. Nustatyti, kad šis sprendimas skelbiamas Teisės aktų registre ir Rokiškio rajono savivaldybės interneto tinklalapyje www.rokiskis.lt.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

###### Savivaldybės meras Ramūnas Godeliauskas

Darutis Krivas

PATVIRTINTA

Rokiškio rajono savivaldybės tarybos

2021 m. lapkričio 26 d. sprendimu Nr. TS-

**INDIVIDUALIŲ NUOTEKŲ VALYMO ĮRENGINIŲ ĮRENGIMO IŠLAIDŲ DALINIO KOMPENSAVIMO TVARKOS APRAŠAS**

**I SKYRIUS**

**Bendrosios nuostatos**

1. Individualių nuotekų valymo įrenginių (toliau – Įrenginiai) įrengimo išlaidų dalinio kompensavimo tvarkos aprašas(toliau – Aprašas) reglamentuoja gyventojų paraiškų teikimo, vertinimo ir lėšų skyrimo tvarką Rokiškio rajono savivaldybėje (toliau – Savivaldybė).

2. Įrenginiai turi atitikti Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“ (Lietuvos Respublikos aplinkos ministro 2007 m. spalio 8 d. įsakymo Nr. D1-515 redakcija) (su visais aktualiais pakeitimais) (toliau – Reglamentas) reikalavimus.

3. Įrenginių įrengimo išlaidos iš dalies kompensuojamos Savivaldybės biudžeto lėšomis.

4. Aprašas taikomas tik buityje susidarančių nuotekų valymo įrenginiams įrengti.

**II SKYRIUS**

**REIKALAVIMAI PAREIŠKĖJAMS**

5. Prašymus, įrengtų Įrenginių įrengimo išlaidų daliniam kompensavimui gauti, gali teikti individualių ir daugiabučių namų gyventojai (toliau – Pareiškėjai). Įrenginius įrengę Savivaldybės teritorijoje, atlikę Įrenginių įrengimo darbus ir visiškai užbaigę juos Lietuvos Respublikos teisės aktuose nustatyta tvarka po 2022 m. sausio 1 d.

6. Tinkamomis kompensuoti išlaidos gali būti pripažintos tų Pareiškėjų, kurie neturi techninės galimybės prisijungti prie centralizuotų nuotekų tinklų.

**Iii SKYRIUS**

**PARAIŠKŲ TEIKIMAS, VERTINIMAS, LĖŠŲ SKYRIMO TVARKA**

7. Savivaldybės administracija (toliau – Administracija) interneto svetainėje (www.rokiskis.lt) kasmet paskelbia kvietimą teikti prašymus Įrenginių įrengimo išlaidų daliniam kompensavimui gauti (paraiškos forma – Aprašo priedas). Kvietimas papildomai gali būti skelbiamas rajono laikraštyje, seniūnijose.

8. Prašymus Pareiškėjai gali teikti iki einamųjų metų spalio 1 dienosAdministracijai tiesiogiai, paštu arba elektroniniu paštu.

9. Su Prašymu pateikiami dokumentai:

9.1. Nekilnojamojo turto registro centrinio duomenų banko išrašas apie nuosavybės teise įregistruotą pastatą arba žemės sklypą, kuriame įrengti Įrenginiai;

9.2. Įrenginių statybą leidžiančio dokumento kopija;

9.3. jei žemės sklypas priklauso ne vienam savininkui, kito (-ų) savininko (-ų) rašytinis sutikimas (-ai), kad neprieštarauja Įrenginių įrengimui;

9.4. Nacionalinės žemės tarnybos prie Žemės ūkio ministerijos teritorinio padalinio rašytinis sutikimas dėl numatytų darbų atlikimo (taikoma valstybinėje žemėje);

9.5. Pareiškėjo vardu išrašyti medžiagų, Įrenginių įsigijimo, įrengimo darbų ir kitas išlaidas pagrindžiantys dokumentai (PVM sąskaitos faktūros, sąskaitos faktūros) ir išlaidų apmokėjimą įrodantys dokumentai (banko arba kitos kredito įstaigos sąskaitos išrašai, kasos kvitai ir kt.);

9.6. Įrenginių eksploatacinių savybių deklaracija (Įrenginio sertifikatas). Įrenginio išvalomos ir į gamtinę aplinką išleidžiamos buitinės nuotekos negali viršyti Reglamente nurodytų užterštumo reikšmių;

9.7. išlaidų dalinio kompensavimo prioritetus, nurodytus šio aprašo 12 punkte, įrodantys dokumentai.

10. Pareiškėjas atsako už pateiktų duomenų ir dokumentų teisingumą.

11. Pasibaigus prašymų priėmimo terminui, gautas ir užregistruotas Paraiškas su pateiktais dokumentais nagrinėja ir vertina Administracijos direktoriaus įsakymu sudaryta komisija (toliau – Komisija).

12. Vertinant paraiškas, prioritetas skiriamas šioms asmenų grupėms:

12.1. daugiavaikės šeimos;

12.2. vartotojų skaičius (deklaruoti gyventojai);

12.3. įrašyti į rezervinį sąrašą kompensacijai gauti.

13. Jeigu pagal Aprašo 12 punkte nurodytus prioritetus atrinktų visų Pareiškėjų bendra prašoma suma viršija skirtą finansavimą, eiliškumas nustatomas pagal paraiškos gavimo Administracijoje datą. Tinkamos kompensacijai gauti Paraiškos, kurioms nepakanka numatytų skirti lėšų einamaisiais metais, įrašomos į rezervinį sąrašą ir perkeliamos į ateinančius metus.

14. Komisija, įvertinusi paraiškas ir sudariusi eilę, atlieka patikrą Įrenginių įrengimo vietoje, ir teikia siūlymą Administracijos direktoriui dėl Įrenginių įrengimo išlaidų dalinio kompensavimo skyrimo.

15. Atsižvelgiant į Komisijos pateiktą siūlymą, kompensacijos skiriamos Administracijos direktoriaus įsakymu.

16. Apie sprendimą dėl kompensavimo skyrimo Pareiškėjai informuojami per 10 darbo dienų nuo Administracijos direktoriaus įsakymo įsigaliojimo.

17. Už baigtų Įrenginių įrengimą Pareiškėjui kompensuojama:

17.1. individualių namų savininkams – 50 proc. išlaidų, tačiau ne daugiau kaip 1000,00 Eur (vienas tūkstantis eurų);

17.2. dvibučių ir daugiabučių namų butų savininkams – 50 proc. išlaidų, tačiau ne daugiau kaip 1000,00 Eur (vienas tūkstantis eurų) vienam butui.

18. Lėšos pervedamos Pareiškėjams į Paraiškoje nurodytą banko sąskaitą.

**IV SKYRIUS**

**BAIGIAMOSIOS NUOSTATOS**

19. Šis Aprašas gali būti keičiamas, pripažįstamas netekusiu galios Savivaldybės tarybos sprendimu.

20. Savivaldybės institucijų sprendimai priimti vadovaujantis šiuo Aprašu gali būti skundžiami Lietuvos Respublikos administracinių bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_

Individualių nuotekų valymo įrenginių įrengimo išlaidų dalinio kompensavimo tvarkos aprašo priedas

**(prašymo forma)**

(Pareiškėjo vardas, pavardė, telefono Nr., el. p. adresas)

(Pareiškėjo adresas)

Rokiškio rajono savivaldybės administracijai

**prašymas**

**DĖL individualiŲ nuotekų valymo įrenginiŲ ĮRENGIMO išlaidų DALINIO KOMPENSAVIMO**

20\_\_\_\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_d.

(Rokiškis)

Vadovaudamasis individualių buitinių nuotekų valymo įrenginių įrengimo išlaidų dalinio kompensavimo tvarkos aprašu, patvirtintu Rokiškio rajono savivaldybės tarybos 2021 m. lapkričio 26 d. sprendimu Nr. ……….,

prašau skirti kompensaciją, nes 20\_\_\_\_\_\_\_\_\_\_\_\_\_\_\_\_\_\_ metais adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ esu įsirengęs individualius buitinių nuotekų valymo įrenginius.

Prašoma kompensavimo suma\_\_\_\_\_\_\_\_\_\_\_\_\_\_\_\_\_\_\_\_\_ Eur.

Informuoju, kad (pažymėti pasirinktą variantą **X**):

□ esame daugiavaikė šeima;

Vartotojų skaičius (deklaruoti gyventojai) \_\_\_vnt.

Prašau skirtą kompensaciją \_\_\_\_\_\_\_\_\_\_\_\_\_\_\_ Eur, pervesti į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(banko pavadinimas)

sąskaitą Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

PRIDEDAMA:

**□** Nekilnojamojo turto registro centro duomenų banko išrašo apie nuosavybės teise įregistruotą pastatą ir žemės sklypą kopija;

□ Žemės sklypo savininko sutikimas (taikoma, jei yra ne vienas žemės sklypo savininkas);

□ Nacionalinės žemės tarnybos prie Žemės ūkio ministerijos rašytinis sutikimas dėl numatytų darbų atlikimo (taikoma valstybinėje žemėje);

**□** Statybą leidžiančio dokumento kopija;

□ Medžiagų, įrenginių įsigijimo, statybos darbų atlikimo ir kitas išlaidas pagrindžiantys dokumentai (PVM sąskaitos faktūros, sąskaitos faktūros) ir išlaidų apmokėjimą įrodantys dokumentai (banko arba kitos kredito įstaigos sąskaitos išrašai, kasos kvitai ir kt.);

□ NVĮ eksploatacinių savybių deklaracija (Įrenginio sertifikatas);

Kiti dokumentai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasirašydamas (-i) tvirtinu (-ame), kad:

 paraiškoje pateikta informacija ir dokumentai (jų kopijos) yra teisingi ir atitinkantys Lietuvos Respublikos įstatymų ir kitų teisės aktų reikalavimus;

 sutinku (-ame), kad mano / mūsų duomenys, būtini išlaidų kompensavimui gauti, būtų įstatymų nustatyta tvarka tikrinami valstybės informacinėse sistemose ir registruose.

Pareiškėjas \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Informuojame Jus, kad Jūsų asmens duomenų valdytojas yra Rokiškio rajono savivaldybės administracija, juridinio asmens kodas 188772248, adresas: Respublikos g. 94, LT-42136 Rokiškis, tel. (8 458) 71 233, 71 442, faks.(8 458) 71 420, el. p. savivaldybe@post.rokiskis.lt. Savivaldybės administracijos duomenų apsaugos pareigūno kontaktai: tel. 8 620 64 169 (8 458) 71 170), el. p. d.jasiuniene@post.rokiskis.lt.

Jūsų asmens duomenys tvarkomi siekiant išnagrinėti Jūsų paraišką dėl individualių nuotekų valymo įrenginių įrengimo išlaidų dalinio kompensavimo. Tvarkymo pagrindas – tvarkyti duomenis būtina, kad būtų įvykdyta duomenų valdytojui taikoma teisinė prievolė, taip pat siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir terminais. Paraiška, pridedami dokumentai ir juose pateikti asmens duomenys bus teikiami Paraiškų dėl individualių nuotekų valymo įrenginių įrengimo išlaidų dalinio kompensavimo vertinimo komisijai, nes tai yra būtina Jūsų paraiškai išnagrinėti bei to reikalauja teisės aktų nuostatos. Taip pat Jūsų duomenys gali būti teikiami kitoms institucijoms bei asmenims, turintiems teisę gauti šią informaciją teisės aktų nustatyta tvarka. Jeigu Jūs nepateiksite savo asmens duomenų, negalėsime išnagrinėti Jūsų paraiškos.

Jūs turite teisę kreiptis su prašymu susipažinti su savo asmens duomenimis, ištaisyti, papildyti ar ištrinti juos, apriboti jų tvarkymą, juos perkelti, taip pat turite teisę nesutikti su duomenų tvarkymu ar pateikti skundą Valstybinei duomenų apsaugos inspekcijai. Daugiau informacijos apie asmens duomenų tvarkymą galite rasti Rokiškio rajono savivaldybės interneto svetainėje www.rokiskis.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO** **PROJEKTO** „**DĖL INDIVIDUALIŲ NUOTEKŲ VALYMO ĮRENGINIŲ ĮRENGIMO IŠLAIDŲ DALINIO KOMPENSAVIMO TVARKOS APRAŠO PATVIRTINIMO“ AIŠKINAMASIS RAŠTAS**

2021 m. spalio 29 d.

Rokiškis

**Parengto projekto tikslai ir uždaviniai.** Siekiant gerinti aplinkos kokybę, spręsti aplinkos taršos nevalytomis nuotekomis mažinimo problemą, bei įgyvendinti Rokiškio rajono savivaldybės strateginiame 2021-2023 m. plane numatytas priemones, o taip pat atsižvelgiant į Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl nuotekų tvarkymo reglamento patvirtinimo“ nuostatas, reikalinga skatinti gyventojus įsirengti individualius nuotekų valymo įrenginius, suteikiant jiems galimybę pasinaudoti daline išlaidų kompensacija. Dėl šios priežasties būtina patvirtinti Individualių nuotekų valymo įrenginių įrengimo išlaidų kompensavimo tvarką.

**Šiuo metu esantis teisinis reglamentavimas.** Lietuvos Respublikos geriamojo vandens tiekimo ir nuotekų tvarkymo įstatymas, Nuotekų tvarkymo reglamentas, patvirtintas Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“ (Lietuvos Respublikos aplinkos ministro 2007 m. spalio 8 d. įsakymo Nr. D1-515 redakcija) (su visais aktualiais pakeitimais), Nuotekų valymo įrenginių taikymo reglamentu, patvirtintu Lietuvos Respublikos aplinkos ministro 2006 m. rugsėjo 11 d. įsakymu Nr. D1-412 „Dėl Nuotekų valymo įrenginių taikymo reglamento patvirtinimo“ (su visais aktualiais pakeitimais),

**Sprendimo projekto esmė.** Šiuo sprendimo projektu siūloma Savivaldybės tarybai patvirtinti individualių nuotekų valymo įrenginių įrengimo išlaidų dalinio kompensavimo tvarkos aprašą, kuris suteiks galimybę gyventojams, neturintiems galimybės prisijungti prie centralizuotų nuotekų tinklų, teisiškai išspręsti nuotekų tvarkymą ir gauti dalinę kompensaciją.

**Galimos pasekmės, priėmus siūlomą tarybos sprendimo projektą**:

**teigiamos** – Rokiškio rajono gyventojams bus suteikta galimybė gauti kompensaciją už individualių nuotekų valymo įrenginių įrengimą, pagerės aplinkos kokybė;

**neigiamos** – nėra.

**Kokia sprendimo nauda Rokiškio rajono gyventojams.** Rokiškio rajono gyventojams bus suteikta galimybė gauti kompensaciją už individualių nuotekų valymo įrenginių įrengimą kas paskatins geresnį nuotekų tvarkymą.

**Finansavimo šaltiniai ir lėšų poreikis**. Rokiškio rajono savivaldybės biudžetas.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Atliktas antikorupcinis teisės akto projekto vertinimas, parengta pažyma.

Architektūros ir paveldosaugos skyriaus vyr. specialistas Darutis Krivas.